CELEX: 32020R0271
Language: ga
Date: 2020-02-20 00:00:00
Title: Rialachán (AE) 2020/271 ón gComhairle an 20 Feabhra 2020 maidir le leithdháileadh na ndeiseanna iascaireachta faoin bPrótacal ar chur chun feidhme an Chomhaontaithe Comhpháirtíochta maidir le hIascaigh Inbhuanaithe idir an tAontas Eorpach agus Poblacht na Séiséal (2020-2026)

28.2.2020   
               
               
                  GA
               
               
                  Iris Oifigiúil an Aontais Eorpaigh
               
               
                  L 60/1
               
            
         RIALACHÁN (AE) 2020/271 ÓN GCOMHAIRLE
         an 20 Feabhra 2020
         maidir le leithdháileadh na ndeiseanna iascaireachta faoin bPrótacal ar chur chun feidhme an Chomhaontaithe Comhpháirtíochta maidir le hIascaigh Inbhuanaithe idir an tAontas Eorpach agus Poblacht na Séiséal (2020-2026)
         TÁ COMHAIRLE AN AONTAIS EORPAIGH,
         Ag féachaint don Chonradh ar Fheidhmiú an Aontais Eorpaigh, agus go háirithe Airteagal 43(3) de,
         Ag féachaint don togra ón gCoimisiún Eorpach,
         De bharr an mhéid seo a leanas:
         
                     (1)
                  
                  
                     An 15 Iúil 2019, thug an Chomhairle údarú don Choimisiún idirbheartaíocht a thosú le Poblacht na Séiséal (“Na Séiséil”) d'fhonn Comhaontú Comhpháirtíochta nua maidir le hIascaigh Inbhuanaithe idir an tAontas Eorpach agus Poblacht na Séiséal (“Comhaontú Comhpháirtíochta”) a thabhairt i gcrích , mar aon le Prótacal Chur Chun Feidhme leis (“an Prótacal”).
                  
               
                     (2)
                  
                  
                     Tugadh an t‐idirbheartú i gcrích go rathúil an 22 Deireadh Fómhair 2019 trí inisealú an Chomhaontaithe agus an Phrótacail.
                  
               
                     (3)
                  
                  
                     Leis an gComhaontú Comhpháirtíochta aisghairtear an Comhaontú Comhpháirtíochta Iascaigh (FPA) idir an tAontas Eorpach agus na Séiséil (1), a tháinig i bhfeidhm an 2 Samhain 2007 ar feadh tréimhse 6 bliana agus a rinneadh a athnuachan go hintuigthe, agus, a atá fós i bhfeidhm, dá bhrí sin.
                  
               
                     (4)
                  
                  
                     Síníodh an Prótacal is déanaí lena gcuirtear an Comhaontú Comhpháirtíochta Iascaigh idir an Comhphobal Eorpach agus na Séiséil (2) an 18 Nollaig 2013 agus cuireadh i bhfeidhm é go sealadach ón 18 Eanáir 2014. Chuaigh sé in éag an 17 Eanáir 2020.
                  
               
                     (5)
                  
                  
                     I gcomhréir le Cinneadh (AE) 2020/272 (3) ón gComhairle., síníodh an Comhaontú Comhpháirtíochta agus an Prótacal an 24 Feabhra 2020, faoi réir a dtabhairt i gcrích tráth níos déanaí.
                  
               
                     (6)
                  
                  
                     Na deiseanna iascaireachta dá bhforáiltear sa Phrótacal, ba cheart iad a leithdháileadh ar na Ballstáit ar feadh na tréimhse iomláine a gcuirfear an Prótacal i bhfeidhm lena linn.
                  
               
                     (7)
                  
                  
                     Ba cheart an Comhaontú Comhpháirtíochta agus an Prótacal, teacht i bhfeihdm a luaithe is féidir i bhfianaise tábhacht eacnamaíoch ghníomhaíochtaí iascaireachta an Aontais i limistéar iascaireachta na Séiséal a bhaineann sí, é sin agus an gá atá ann an cur isteach ar ghníomhaíochtaí den sórt sin a laghdú a oiread is féidir.
                  
               
                     (8)
                  
                  
                     Is ar bhonn sealadach a bheidh feidhm ag an bPrótacal ó dháta a shínithe chun go bhféadfaidh soithí an Aontais leanúint de ghníomhaíochtaí iascaireachta. Dá bhrí sin, ba cheart feidhm a bheith ag an Rialachán seo ón dáta céanna amach,
                  
               TAR ÉIS AN CINNEADH SEO A GHLACADH:
         
            Airteagal 1
            Na deiseanna iascaireachta a bhunaítear faoin bPrótacal a bhaineann le cur chun feidhme an Chomhaontaithe Comhpháirtíochta maidir le hIascaigh Inbhuanaithe idir an tAontas Eorpach agus Poblacht na Séiséal (2020/2026) (“an Prótacal”), déanfar na deiseanna iascaireachta sin a leithdháileadh ar na Ballstáit mar seo a leanas:
            
                        (a)
                     
                     
                        soithí peaslín saighne tuinníní:
                        
                                    An Spáinn:
                                 
                                 
                                    22
                                 
                                 
                                    soithí
                                 
                              
                                    An Fhrainc:
                                 
                                 
                                    16
                                 
                                 
                                    Soithí
                                 
                              
                                    An Iodáil:
                                 
                                 
                                    2
                                 
                                 
                                    soithí
                                 
                              
                  
                        (b)
                     
                     
                        soithí spiléireachta ar fuaidreamh;
                        
                                    An Spáinn:
                                 
                                 
                                    2
                                 
                                 
                                    soithí
                                 
                              
                                    An Fhrainc:
                                 
                                 
                                    4
                                 
                                 
                                    Soithí
                                 
                              
                                    An Phortaingéil:
                                 
                                 
                                    2
                                 
                                 
                                    soithí
                                 
                              
                  
         
            Airteagal 2
            Tiocfaidh an Rialachán seo i bhfeidhm ar an lá tar éis lá a fhoilsithe in Iris Oifigiúil an Aontais Eorpaigh.
            Beidh feidhm aige ón 24 Feabhra 2020.
         
         
            Beidh an Rialachán seo ina cheangal go huile agus go hiomlán agus beidh sé infheidhme go díreach i ngach Ballstát.
            Arna dhéanamh sa Bhruiséil, an 20 Feabhra 2020.
            
               
                  Thar ceann na Comhairle
               
               
                  An tUachtarán
               
               B. DIVJAK
            
         
         
            (1)  IO L 290, 20.10.2006, lch. 2.
         
            (2)  Protacal lena leagtar amach na deiseanna iascaireachta agus an ranníocaíocht airgeadais dá bhforáiltear sa Chomhaontú Comhpháirtíochta Iascaigh idir an tAontas Eorpach agus Poblacht na Séiséal (IO L 4, 9.1.2014, lch. 3).
         
            (3)  Cinneadh (AE) 2020/272 ón gComhairle an 20 Feabhra 2020 maidir le síniú, thar ceann an Aontais Eorpaigh agus cur i bhfeidhm sealadach an Chomhaontaithe Comhpháirtíochta maidir le hIascaigh Unbhuanaithe idir an Chomhphobal Eorpach agus Poblacht na Séiséal agus an prótacal chur chun feidhme (2020-2026) (Féach leathanach 3 den Iris Oifigiúil seo).